Parra se Blog: SKINDER EN KWAADPRAAT
Het jy gehoor…….? Weet jy wat het hy/sy nou weer gedoen…….? Kom hoor gou hier, ek wil jou iets vertel, maar jy mag nie uitpraat nie!!
Klink dit bekend…?
Hoe dikwels leen ons, ons ore uit om na praatjies te luister…..? Dan kruisig ons die ander persoon op grond van wat ons gehoor het, sonder om die feite vas te stel. Het ons te min te doen of is dit die nasionale tyd verdryf ? Ons tonge kan maar lekker los en vas skinder en kwaad praat van ander!
Jak 3:6 Die tong is ook ‘n vuur, ……. dit besmet die hele liggaam en steek die hele lewensloop aan die brand en word uit die hel aangesteek.(aangeblaas)
Op ‘n dag kom ‘n nuwe onderwyseres op ‘n klein dorpie aan. Die jongman wat haar help met die bagasie soen haar toe hy ry. Twee ou dames wat oorkant die pad op die stoep sit en gesels , het die ding gesit en dophou. Na die tyd bespiegel hulle natuurlik kliphard oor wie die nuwe intrekker in hulle midde is en uit die aard van die saak, wie die jongman is wat saam met haar gekom het. Oor die volgende paar weke, sien hulle die jongman gereeld daar by die Onderwyseres oorslaap en wanneer sy op die stoep van hom afskeid neem , soengroet hulle mekaar. Die hele storie kon twee oues natuurlik nie vir hulle self hou nie en die skindertonge van die dorpie het begin klap dat dit gons.
“……….het julle gehoor, die nuwe Onderwyseres onthaal dikwels ‘n man in haar kamer en hy slaap nog wrintiewaar elke keer oor. Dan hou sy vir die kinders skool… , wat se onheilige dinge leer sy hulle nie agter die toe deur van haar klaskamer nie….?”
Op ‘n dag het die Skoolhoof die Onderwyseres ingeroep en haar vertel van die skinderstories oor haar en al die klagtes wat die skool kry oor haar gedrag na skoolure. Soos dit maar gaan, het hy haar nie eers kans gegee om te verduidelik nie, maar haar gevra om maar liewers te bedank.
Terug by haar woonplek het sy selfmoord gepleeg omdat sy die vernedering nie kon verduur nie. Die dag na haar begrafnis, sit die twee dames weer op die stoep toe die jongman wat saam met die Onderwyseres daar aangekom het en dikwels daar oorgeslaap het opdaag om haar goed te kom haal. Nadat hy sorgvuldig al die goed in sy motor gelaai het, onder die wakened oog van die twee dames, stap hy oor die straat om met hulle te gaan gesels.
Geskok kyk hulle hom aan toe hy vriendelik aan hulle vra of hulle dalk weet hoekom sy suster drie dae gelede selmoord gepleeg het.
Stamelend en in trane kom die woorde van hulle af ”…..ons het maar net gese…..”
Jak 1:26 As iemand onder julle meen dat hy godsdienstig is en sy tong nie in toom hou nie, maar sy hart mislei, die godsdiens van hierdie man is tevergeefs.
Liewe Heer bewaar ons daarvan om van andere kwaad te praat. Ons weet nie wat in andere se lewens aangaan nie. Laat ons liewer introspeksie hou en kyk wat is verkeerd in ons eie lewens voordat ons ‘n mond vol oor ons medemens te se het. Help ons Here dat ons oor andere sal se wat ons graag wil he hulle moet oor ons, net goeie dinge. Amen
O, dat ons tog hieroor altyd in ons pasoppens sal wees! En hoe maklik val ons nie in hierdie slaggat nie. Nee, nie val nie -- spring!
Ja dit is so maklik om oor andere te praat, maar ons bly maar self in glashuise